Eduard Hempel

Eduard Hempel (6. juuni 1887 Pirna – 12. november 1972 Wildtal) oli Saksamaa diplomaat.

Ta lõpetas Leipzigi ülikooli, osales Esimeses maailmasõjas, oli 1921–1926 Saksimaa ja seejärel Saksamaa diplomaat. Teenis 1928–1932 Oslo saatkonnas. 1937–1945 oli ta Saksamaa saadik Iirimaal. Alates 1928 Saksa Rahvapartei (Deutsche Volkspartei) ja alates 1938 NSDAP liige.

1945. aasta mais tegid talle Saksamaa riigipea Adolf Hitleri surma puhul kaastundevisiidi peaminister Éamon de Valera, välisministri abi Joseph Walshe ja vabariigi president Douglas Hyde. Iirimaa andis talle ja saatkonna isikkoosseisule varjupaiga kuni 1949. aastani, mil ta naasis okupeeritud Saksamaale ja "denatsifitseeriti". 1950–1951 oli ta Saksamaa liitvabariigi välisministeeriumi teenistuses ja seejärel pensioneeriti.

Kategooria:Saksamaa diplomaadid
Kategooria:Natsionaalsotsialistliku Saksa Töölispartei liikmed
Kategooria:Leipzigi ülikooli vilistlased
Kategooria:Sündinud 1887
Kategooria:Surnud 1972